यमन के स्थानीय पत्रकारों और युद्ध सामग्री विशेषज्ञों के साथ बातचीत में एक अमरीकी चैनल ने दवा किया है कि नौ अगस्त को हुए हमले में 227 किलो के लेजर एमके 82 बम का इस्तेमाल किया गया था। इस हमले में दर्जनों बच्चों की मौत हो गई थी। यह बम अमरीकी हथियार सौदागर लॉकहीड मार्टिन द्वारा निर्मित किया गया था। बताया जा रहा है कि यह बम उस बम के समान था जिसने अक्टूबर 2016 में यमन में एक हाल पर हमले में भारी तबाही मचाई थी। बता दें कि इस हमले में 155 लोग मारे गए थे और सैकड़ों घायल हुए थे।